Document ID: 32008R0458

NARIADENIE KOMISIE (ES) č. 458/2008
z 26. mája 2008,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä na jeho články 19 a 20,
keďže:
(1)
Predsedníctvo certifikačnej schémy Kimberleyského procesu svojím oznámením z 20. novembra 2007 rozhodlo o doplnení Konžskej republiky do zoznamu účastníkov od 8. novembra 2007.
(2)
Príloha II by sa preto mala zodpovedajúcim spôsobom zmeniť a doplniť.
(3)
Bulharsko, Nemecko a Rumunsko informovali Komisiu o úpravách v kontaktných údajoch svojich orgánov Spoločenstva.
(4)
Príloha III by sa preto mala zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Príloha II k nariadeniu (ES) č. 2368/2002 sa týmto nahrádza prílohou I k tomuto nariadeniu.
Článok 2
Príloha III k nariadeniu (ES) č. 2368/2002 sa týmto nahrádza prílohou II k tomuto nariadeniu.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. mája 2008

Labels: 10
14
7
3
18